REPUBLIKA HRVATSKA

ZADARSKA ŽUPANIJA

OSNOVNA ŠKOLA „VALENTIN KLARIN“ PREKO

KLASA: 007-03/25-01/1

URBROJ: 2198-1-43-25-2

Preko, 26. veljače 2025. godine

Temeljem članka 127. stavak 4. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23 i 156/23.) i članka 58. Statuta Osnovne škole „Valentin Klarin“ Preko Školski odbor Osnovne škole „Valentin Klarin“ Preko, raspisuje

***NATJEČAJ***

***za imenovanje ravnatelja/ice škole***

1. Za ravnatelja/icu škole može biti imenovana osoba koja ispunjava sljedeće ***nužne uvjete***:

* 1. završen studij odgovarajuće vrste za rad na radnom mjestu učitelja ili stručnog suradnika u Školi, a koji može biti:
  2. sveučilišni diplomski studij ili
  3. integrirani preddiplomski i diplomski sveučilišni studij ili
  4. specijalistički diplomski stručni studij,
  5. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi.

1.2. uvjeti propisani člankom 106. Zakona o odgoju i obrazovanju u osnovnoj i srednjoj školi

* 1. najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.
  2. Osim osobe koja je završila neki od studija navedenih u točki 1.1. ravnatelj Škole može biti i osoba koja je završila stručni četverogodišnji studij za učitelje kojim se stječe 240 ECTS bodova.
  3. Iznimno ravnatelj Škole može biti i osoba koja ne ispunjava uvjete iz točke 1.1. i točke 1.4. ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).

1. Kandidat za ravnatelja obvezan je dostaviti ***program rada*** za mandatno razdoblje.
2. U postupku imenovanja ravnatelja vršit će se ***vrednovanje dodatnih kompetencija*** sukladno odredbama Statuta Škole i to:
   1. poznavanje stranog jezika,
   2. osnovne digitalne vještine i
   3. iskustvo rada na projektima.

Kandidati za ravnatelja ne moraju imati dodatne kometencije. Ukoliko kandidati ne dostave dokaze o postojanju dodatnih kompetencija neće ostvariti bodove.

Ravnatelj/ica škole se imenuje na pet (5) godina i ista osoba može biti ponovno imenovana.

Na natječaj se mogu javiti osobe oba spola.

Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Mjesto rada je u sjedištu Škole u Preku, a prema potrebi i izvan sjedišta Škole.

Uz vlastoručno potpisanu prijavu na natječaj kandidati su obvezni dostaviti ***u izvorniku ili ovjerenoj preslici***

1. Dokaze o ispunjavanju ***nužnih uvjeta*** iz točke 1. ovog natječaja i to:

* dokaz o državljanstvu,
* dokaz o stečenoj vrsti i stupnju stručne spreme. Kandidat koji je stekao inozemnu obrazovnu kvalifikaciju dužan je priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici Hrvatskoj.
* dokaz o položenom stručnom ispitu odnosno dokaz da je osoba oslobođena obveze polaganja stručnog ispita,
* uvjerenje nadležnog suda, da se protiv kandidata ne vodi kazneni postupak (ne starije od dana objavljivanja natječaja),
* uvjerenje/potvrda poslodavca o **radnom iskustvu** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje,
* potvrdu o stažu Hrvatskog zavoda za mirovinsko osiguranje
* kandidati koji mogu biti ravnatelji temeljem članka 126. stavak 3. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,152/14., 7/17., 68/18. 98/19. 64/20., 151/22., 155/23 i 156/23) obvezni su dostaviti i dokaz iz kojega je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi,

1. ***Program rada*** iz točke 2. ovog natječaja obvezno mora sadržavati:
   * Ciljeve,
   * Aktivnosti,
   * Vremenski plan,
   * Financijska sredstva
   * Projekte i
   * Ostale elementne koji opisuju što će se i kako provoditi u sljedećem mandatnom razdoblju.

O datumu, vremenu i mjestu predstavljanja programa rada kandidati će biti pravovremeno obaviješteni putem elektroničke pošte.

1. Dokaze o ispunjavanju ***dodatnih kompetencija*** iz točke 3. ovog natječaja, ukoliko ih kandidati imaju, dokazuju se na sljedeći način:

* poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika.
* osnovne digitalne vještina dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, preslikom indeksa o završenom kolegiju informacijskih znanosti, odnosno diplomom ili drugom ispravom o završenom studiju iz područja informacijskih znanosti.
* iskustvo rada na projektima (školskim projektima, projektima Europske unije, projektima fondova Europske unije) vezanim za djelatnost škola, a dokazuje se potvrdom, uvjerenjem ili drugom ispravom o radu na tim projektima.

Svi dokazi iz ove točke dostavljaju se ***u izvorniku ili ovjerenoj preslici.***

1. Uz navedene dokumente kandidati su obvezni dostaviti i životopis.

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10.-ispravak, 90/11., 16/12., 86/12., 126/12., 94/13., 152/14. , 7/17., 68/18., 98/19., 64/20.,151/22., 155/23 i 156/23).

Pravo prednosti prilikom zapošljavanja može se ostvariti prema:

* članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19., 84/21. i 156/23),
* članku 48. stavku 1.-3. Zakona o civilnim stradalnicima iz Domovinskog rata (Narodne novine br. 84/21),
* članku 48.f Zakona o zaštiti vojnih i civilnih invalida rata (Narodne novine broj: 33/92, 57/92,77/92, 27/93, 58/93, 2/94, 76/94, 108/95, 108/96, 82/01, 103/03,, 148/13. i 98/19.) i
* članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.)

Kandidati koji ostvaruju pravo prednosti pri zapošljavanju prema navedenim propisima i žele ostvariti to pravo ***dužni su*** se u prijavi na natječaj ***pozvati na to pravo*** te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19., 84/21. i 156/23) dužan je dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine br. 84/21) uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03.,148/13. i 98/19.) dužan je, uz gore navedene dokaze, dostaviti rješenje ili potvrdu o priznatom statusu iz koje je vidljivo ostvarivanje spomenutog prava, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Kandidati koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.) dužan je, uz gore navedene dokaze, dostaviti rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Rok za podnošenje prijava je osam (8) dana od dana objave natječaja.

Prijave s dokazima o ispunjavanju uvjeta natječaja dostaviti u zatvorenoj omotnici, ***preporučenom poštom ili osobno*** na adresu: **Osnovna škola „Valentin Klarin“ Preko, Cesta hrvatskih branitelja 39/H, 23 273 Preko s naznakom "Za natječaj za imenovanje ravnatelja – ne otvarati".**

Nepotpune prijave kao i prijave koje pristignu izvan roka neće se razmatrati.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine broj: 42/18).

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

Predsjednica Školskog odbora

Margareta Jurina